pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ฐานะการคลังของรัฐบาลในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562)
วันอังคารที่ 30 กรกฎาคม 2562
ฐานะการคลังของรัฐบาลในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562)
ฐานะการคลังของรัฐบาลตามระบบกระแสเงินสดในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562) รัฐบาลมีรายได้นําส่งคลังทั้งสิ้น จํานวน 1,943,545 ล้านบาท
ฐานะการคลังของรัฐบาลในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ฐานะการคลังของรัฐบาลตามระบบกระแสเงินสดในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562) รัฐบาลมีรายได้นําส่งคลังทั้งสิ้น จํานวน 1,943,545 ล้านบาท ในขณะที่มีการเบิกจ่ายเงินงบประมาณทั้งสิ้น จํานวน 2,355,488 ล้านบาท รัฐบาลได้กู้เงินเพื่อชดเชยการขาดดุล จํานวน 300,978 ล้านบาท ส่งผลให้เงินคงคลัง ณ สิ้นเดือนมิถุนายน 2562 มีจํานวนทั้งสิ้น 497,375 ล้านบาท
ฐานะการคลังของรัฐบาลตามระบบกระแสเงินสดในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562)
หน่วย: ล้านบาท
9 เดือนแรก เปรียบเทียบ
ปีงบประมาณ 2562 ปีงบประมาณ 2561 จํานวน ร้อยละ
1. รายได้ 1,943,545 1,842,493 101,052 5.5
2. รายจ่าย 2,355,488 2,336,612 18,876 0.8
3. ดุลเงินงบประมาณ (411,943) (494,119) 82,176 16.6
4. ดุลเงินนอกงบประมาณ (25,096) 9,575 (34,671) (362.1)
5. ดุลเงินสดก่อนกู้ (3+4) (437,039) (484,544) 47,505 9.8
6. เงินกู้เพื่อชดเชยการขาดดุล 300,978 387,588 (86,610) (22.3)
7. ดุลเงินสดหลังกู้ (5+6) (136,061) (96,956) (39,105) (40.3)
8. เงินคงคลังปลายงวด 497,375 426,802 70,573 16.5
หมายเหตุ: ตัวเลขเบื้องต้น ณ วันที่ 18 กรกฎาคม 2562
ที่มา: กรมบัญชีกลาง และสํานักงานเศรษฐกิจการคลัง
โทร. 0 2273 9020 ต่อ 3558, 3563
Government’s Fiscal Balance Report: The First 9 Months of Fiscal Year 2019 (October 2018 – June 2019)
Mr. Lavaron Sangsnit, Director–General of the Fiscal Policy Office and Ministry of Finance’s Spokesperson stated that in the first 9 months of fiscal year 2019 (October 2018 – June 2019), the government has received 1,943,545 million baht in revenue. The government budget disbursement was at 2,355,488 million baht. To finance such deficit, the government has borrowed 300,978 million baht. Therefore, the treasury reserve at the end of June 2019 was at 497,375 million baht.
Government’s Fiscal Balance on Cash Basis Report: The First 9 Months of Fiscal Year 2019 (October 2018 – June 2019)
Unit: Million Baht
First 9 Months Change (%yoy)
2019 2018 Amount Percent
1. Revenue 1,943,545 1,842,493 101,052 5.5
2. Expenditure 2,355,488 2,336,612 18,876 0.8
3. Budgetary Balance (411,943) (494,119) 82,176 16.6
4. Non Budgetary Balance (25,096) 9,575 (34,671) (362.1)
5. Cash Balance (3+4) (437,039) (484,544) 47,505 9.8
6. Deficit Financing 300,978 387,588 (86,610) (22.3)
7. Cash Balance after Financing (5+6) (136,061) (96,956) (39,105) (40.3)
8. Treasury Reserve 497,375 426,802 70,573 16.5
As of July 18th, 2019
Source: Comptroller General’s Department and Fiscal Policy Office
Tel.: 0 2273 9020 # 3558, 3563
รัฐบาลไทย-ข่าวทำเนียบรัฐบาล-เอกอัครราชทูตสหพันธรัฐรัสเซียประจำประเทศไทยเข้าเยี่ยมคารวะรองนายกรัฐมนตรี
วันจันทร์ที่ 20 พฤศจิกายน 2560
เอกอัครราชทูตสหพันธรัฐรัสเซียประจําประเทศไทยเข้าเยี่ยมคารวะรองนายกรัฐมนตรี
เอกอัครราชทูตสหพันธรัฐรัสเซียประจําประเทศไทยเข้าเยี่ยมคารวะรองนายกรัฐมนตรี
วันนี้(17 พ.ย. 2560) เวลา 10.30 น. นายคีริลล์ บาร์สกี (H.E. Mr. Kirill Barsky) เอกอัครราชทูตสหพันธรัฐรัสเซียประจําประเทศไทย เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวแสดงความขอบคุณรัฐบาลรัสเซียที่ให้การต้อนรับสมเด็จพระเทพรัตนราชสุดา ฯ สยามบรมราชกุมารี ซึ่งเสด็จฯ เยือนรัสเซียเป็นการส่วนพระองค์ รวมถึงขอบคุณรัฐบาลรัสเซียได้มอบหมายให้นางโอลกา ยิปิฟาโนวา รองประธานสภาดูมา เป็นผู้แทนประธานาธิบดีรัสเซีย เข้าร่วมงานพระราชพิธีถวายพระเพลิงพระบรมศพพระบาทสมเด็จพระปรมินทร มหาภูมิพลอดุลยเดช บรมนาถบพิตร ในด้านความสัมพันธ์ รองนายกรัฐมนตรีและเอกอัครราชทูต สหพันธรัฐรัสเซียต่างยินดีทั้งสองฝ่ายมีความสัมพันธ์ที่ราบรื่นและใกล้ชิดมาโดยตลอด นอกจากนี้ นายกรัฐมนตรีกับประธานาธิบดีรัสเซียได้มีโอกาสพบปะกันอย่างสม่ําเสมอระหว่างร่วมการประชุมระหว่างประเทศอยู่หลายครั้ง ทั้งสองต่างหวังว่า ไทยและรัสเซียจะมีความสัมพันธ์และความร่วมมือที่ครอบคลุมและใกล้ชิดมากยิ่งขึ้นในอนาคต
ทั้งสองฝ่ายยังได้หารือกันถึงความร่วมมือด้านพลังงานไทย-รัสเซีย โดยเอกอัครราชทูตสหพันธรัฐรัสเซียกล่าวว่า รัสเซียและไทยสามารถขยายความร่วมมือด้านพลังงานให้เป็นรูปธรรมมากขึ้น โดยเฉพาะอย่างยิ่ง พลังงานนิวเคลียร์และพลังไฟฟ้าจากพลังงานน้ํา ซึ่งรัสเซียมีความเชี่ยวชาญทางด้านเทคโนโลยีในการผลิตและรัสเซียยืนยันว่ามีความปลอดภัยต่อชุมชนและสิ่งแวดล้อม ซึ่งรองนายกรัฐมนตรีขอนําประเด้นนี้ไปหารือกับหน่วยงานที่เกี่ยวข้องต่อไป นอกจากนี้ ทั้งสองฝ่ายยังหารือถึงความร่วมมือด้านคมนาคมขนส่งไทย-รัสเซีย โดยเอกอัครราชทูตสหพันธรัฐรัสเซียกล่าวว่า รัสเซียมีความสนใจอย่างยิ่งที่จะเข้ามาลงทุนด้านคมนาคมในไทย โดยเฉพาะอย่างยิ่ง โครงการก่อสร้างโครงข่ายคมนาคมในพื้นที่ของโครงการพัฒนาระเบียงเศรษฐกิจพิเศษภาคตะวันออก (EEC) และรัสเซียยังมีแผนนํานักุรกิจจากรัสเซียมาเยือนไทยเพื่อเยี่ยมชมศักยภาพพื้นที่และโครงสร้างพื้นฐานของ EEC อีกด้วย ด้านรองนายกรัฐมนตรีกล่าวแสดงความยินดีที่รัฐบาลรัสเซียมีกําหนดนําคณะนักธุรกิจรัสเซียมาเยือนไทยเพื่อเยี่ยมชม EEC โดยไทยพร้อมให้คําแนะนําและข้อมูลรายละเอียดเกี่ยวกับการลงทุนในโครงการดังกล่าวอย่างเต็มที่
รัฐบาลไทย-ข่าวทำเนียบรัฐบาล-ทส. ประชุมติดตามรับฟังสถานการณ์ และผลการดำเนินการป้องกันไฟป่าหมอกควันภาคเหนือ ปี 2562
วันพฤหัสบดีที่ 14 กุมภาพันธ์ 2562
ทส. ประชุมติดตามรับฟังสถานการณ์ และผลการดําเนินการป้องกันไฟป่าหมอกควันภาคเหนือ ปี 2562
กระทรวงทรัพยากรธรรมชาติและสิ่งแวดล้อม ประชุมติดตามรับฟังสถานการณ์ และผลการดําเนินการป้องกันไฟป่าหมอกควันภาคเหนือ ปี 2562 ณ องค์การบริหารส่วนจังหวัดลําพูน
ทส. ประชุมติดตามรับฟังสถานการณ์ และผลการดําเนินการป้องกันไฟป่าหมอกควันภาคเหนือ ปี 2562
﻿﻿วันนี้ (14 กุมภาพันธ์ 2562) นายโสภณ ทองดี ผู้ตรวจราชการกระทรวงทรัพยากรธรรมชาติและสิ่งแวดล้อม ในฐานะโฆษกกระทรวง เปิดเผยว่า ในวันนี้ พลเอก สุรศักดิ์  กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมติดตามรับฟังสถานการณ์ และผลการดําเนินการป้องกันไฟป่าหมอกควันภาคเหนือ ปี 2562 ณ องค์การบริหารส่วนจังหวัดลําพูน โดยมีรองแม่ทัพภาคที่ 3 รองผู้ว่าราชการจังหวัดลําพูน ผู้แทนจาก 9 จังหวัดภาคเหนือ ผู้แทนหน่วยงานในสังกัดกระทรวงมหาดไทย กระทรวงเกษตรและสหกรณ์ กระทรวงกลาโหม กระทรวงวิทยาศาสตร์และเทคโนโลยี กระทรวงคมนาคม กระทรวงสาธารณสุข กระทรวงทรัพยากรธรรมชาติและสิ่งแวดล้อม เข้าร่วมประชุม กว่า 250 คน
﻿โดยในการประชุมครั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวเน้นนโยบายการทํางานแบบไร้รอยต่อ ภายใต้กลไกของพระราชบัญญัติป้องกันและบรรเทาสาธารณภัย พ.ศ. 2550 และการอํานวยการสั่งการของผู้ว่าราชการจังหวัดตามระบบการขับเคลื่อนนโยบายแบบเบ็ดเสร็จ (Single Command) ในระดับพื้นที่ ให้ทุกหน่วยงานดําเนินการอย่างเข้มข้น ทั้งในช่วงห้ามเผา 60 วันอันตรายตลอดจนเน้นมาตรการป้องกันลาดตระเวนไม่ให้มีการเกิดไฟป่า การระดมสรรพกําลัง อุปกรณ์เครื่องมือ จากเครือข่ายอาสาสมัคร และเจ้าหน้าที่กรมอุทยานแห่งชาติ สัตว์ป่า และพันธุ์พืช กรมป่าไม้ และกรมป้องกันและบรรเทาสาธารณภัยเข้าดับไฟก่อนเกิดการลุกลาม และที่สําคัญคือการสร้างจิตสํานึกให้กับพี่น้องประชาชนและเครือข่ายที่จะร่วมกันป้องกันไฟป่าผ่านการสื่อสารที่เป็นระบบและบังคับใช้กฎหมายกับผู้กระทําผิดที่ยังฝ่าฝืนอย่างเคร่งครัด ต่อไป ทั้งนี้ จากความร่วมมือร่วมใจของทุกภาคส่วนและการใช้เทคโนโลยีทางด้านดาวเทียมของ gistda มาใช้ในการบริหารจัดการ จึงมีความมั่นใจว่าสถานการณ์หมอกควันและไฟป่าในปีนี้ น่าจะอยู่ในเกณฑ์ที่น่าพอใจ รมว.ทส.กล่าวในที่สุด
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.กาญจนบุรี มุ่งขับเคลื่อนงานสวัสดิการสังคมเพื่อกลุ่มเป้าหมายในพื้นที่
วันอังคารที่ 12 พฤศจิกายน 2562
รมว.พม. ลงพื้นที่ จ.กาญจนบุรี มุ่งขับเคลื่อนงานสวัสดิการสังคมเพื่อกลุ่มเป้าหมายในพื้นที่
รมว.พม. ลงพื้นที่ จ.กาญจนบุรี มุ่งขับเคลื่อนงานสวัสดิการสังคมเพื่อกลุ่มเป้าหมายในพื้นที่
วันที่ 11 พ.ย. 62 เวลา 14.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดกาญจนบุรี เพื่อติดตามผลการขับเคลื่อนงานด้านสังคมตามภารกิจของกระทรวงการพัฒนาสังคมและความมั่นคงของมนุษย์ (พม.) โดยเป็นประธานเปิดศูนย์พัฒนาคุณภาพชีวิตและส่งเสริมอาชีพผู้สูงอายุ เทศบาลตําบลลูกแก อําเภอท่ามะกา จังหวัดกาญจนบุรี พร้อมพบปะเยี่ยมเยียนประชาชนกลุ่มเป้าหมายของกระทรวง พม. ในพื้นที่ อีกทั้งมอบบ้านพอเพียงชนบทให้กับประชาชนผู้มีรายได้น้อย จํานวน 9 ราย ในพื้นที่ตําบลหนองตากยา อําเภอท่าม่วง จังหวัดกาญจนบุรี ซึ่งได้รับงบประมาณสนับสนุนจากสถาบันพัฒนาองค์กรชุมชน (องค์การมหาชน) หรือ พอช.
นายจุติ กล่าวต่อไปว่า นอกจากนี้ ได้ลงพื้นที่ตรวจเยี่ยมสถาบันเพาะกล้าคุณธรรม อําเภอด่านมะขามเตี้ย จังหวัดกาญจนบุรี ซึ่งเป็นหน่วยงานในสังกัดกรมกิจการเด็กและเยาวชน (ดย.) ก่อตั้งขึ้นในปี พ.ศ. 2553 โดยให้การพัฒนาเด็กและเยาวชนทั่วประเทศที่ประสบปัญหาทางสังคม ทั้งกําพร้า ยากจน ตลอดจนเด็กด้อยโอกาสในชุมชนที่สุ่มเสี่ยงจะเป็นปัญหาในสังคม ด้วยการใช้คุณธรรมปรับเปลี่ยนพฤติกรรมให้สามารถดํารงชีวิตอยู่ในสังคมได้อย่างมีจริยธรรม จิตอาสา และไม่เป็นภาระของสังคม ซึ่งสถาบันฯ มีเจ้าหน้าที่คอยดูแลและให้บริการด้านที่พัก อาหาร การเรียนการสอน และการพัฒนาศักยภาพในด้านต่างๆ ควบคู่กับการส่งเสริมด้านคุณธรรมและศีลธรรม นอกจากนี้ ยังมีการประชุมทีม พม. One Home จาก 3 จังหวัด ประกอบด้วย จังหวัดกาญจนบุรี ราชบุรี และสุพรรณบุรี เพื่อติดตามและมอบแนวทางการขับเคลื่อนงานตามภารกิจของกระทรวง พม. เพื่อให้เกิดประโยชน์แก่ประชาชนกลุ่มเป้าหมายในพื้นที่มากที่สุด
รัฐบาลไทย-ข่าวทำเนียบรัฐบาล-รมว.ดิจิทัลฯ ติดตามการดำเนินงานโครงการ POS จ.อุบลราชธานี
วันอาทิตย์ที่ 22 กรกฎาคม 2561
รมว.ดิจิทัลฯ ติดตามการดําเนินงานโครงการ POS จ.อุบลราชธานี
รมว.ดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดโครงการ “ระบบงานร้านค้าดิจิทัลชุมชน” (Point of Sale : POS) ณ ที่ทําการไปรษณีย์อนุญาตพิบูลมังสาหาร 102 จังหวัดอุบลราชธานี ซึ่งเป็นโครงการฯตามนโยบายของกระทรวงดิจิทัลฯ ที่ได้มอบหมายให้บริษัท ไปรษณีย์ไทย จํากัด รัฐวิสาหกิจในสังกัดฯ ส่งเสริมการใช้ประโยชน์จากโครงข่าย “เน็ตประชารัฐ” โดยเฉพาะด้านเศรษฐกิจชุมชน เพื่อสร้างรายได้ให้กับประชาชนในชุมชนผ่านการขายสินค้า และบริการท้องถิ่นในรูปแบบออนไลน์ ทั้งยังเป็นการยกระดับการจําหน่ายสินค้าและบริการ (Operation Improvement) เพื่อให้ร้านค้าชุมชนสามารถจําหน่ายสินค้าและบริการในรูปแบบดิจิทัล ทั้งการบริหารสต๊อกสินค้า การจําหน่ายสินค้า การลงทะเบียนสมาชิก การสั่งซื้อสินค้าจากผู้ขายมาจําหน่ายให้แก่สมาชิกในชุมชนได้อย่างมีประสิทธิภาพ รวมทั้งเป็นการส่งเสริมเศรษฐกิจโดยองค์รวม   สร้างความร่วมมือระหว่างชุมชนผ่านระบบการค้าออนไลน์ เกิดตลาดการค้าที่เปิดกว้าง มีสภาพแวดล้อมทางธุรกิจที่เหมาะสมลดค่าใช้จ่ายในการประกอบธุรกิจ สร้างสรรค์นวัตกรรมทางธุรกิจ ตลอดจนทําให้ธุรกิจในท้องถิ่นเติบโตอย่างต่อเนื่องและยั่งยืน เมื่อวันที่ 21 กรกฎาคม 2561 ณ ที่ทําการไปรษณีย์อนุญาตพิบูลมังสาหาร 102 ตําบลอ่างศิลา อําเภอพิบูลมังสาหาร จังหวัดอุบลราชธานี
*****************************************
รัฐบาลไทย-ข่าวทำเนียบรัฐบาล-ศบค. ออกมาตรการผ่อนปรน 6 กิจการ-กิจกรรม เริ่ม 3 พ.ค. 63
วันอาทิตย์ที่ 10 พฤษภาคม 2563
ศบค. ออกมาตรการผ่อนปรน 6 กิจการ-กิจกรรม เริ่ม 3 พ.ค. 63
วันอาทิตย์ที่ 3 พฤษภาคา 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ศูนย์บริหารสถานการณ์โควิด-19 หรือ ศบค. ออกมาตรการผ่อนปรนให้ประชาชนดําเนินชีวิตตามปกติ เริ่มตั้งแต่วันที่ 3 พ.ค. 63 ครอบคลุม 6 กิจการและกิจกรรม ได้แก่ 1.ตลาด 2.ร้านจําหน่ายอาหาร 3.กิจการค้าปลีกและส่ง แต่งดจําหน่ายเครื่องดื่มแอลกอฮอล์ 4.กีฬาสันทนาการ 5.ร้านตัดผม-เสริมสวย และ 6.อื่น ๆ เช่น ร้านตัดขน ร้านรับเลี้ยงรับฝากสัตว์ โดยแต่ละจังหวัดจะต้องออกประกาศข้อกําหนดอ้างอิงตามมาตรการนี้ โดยอาจจะเข้มข้นกว่าที่ ศบค. กําหนด แต่จะไม่ใช้มาตรการที่อ่อนหรือเข้มข้นน้อยกว่า และเมื่อดําเนินมาตรการผ่อนปรนแล้ว จะติดตามประเมินผลทุก 14 วัน เพื่อปรับมาตรการให้เหมาะสม จึงขอความร่วมมือผู้ประกอบการและประชาชนปฏิบัติตามข้อกําหนดของทางจังหวัด เพื่อสกัดกั้นการแพร่ระบาดของโรคให้ดีที่สุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีขอทุกกระทรวงน้อมนำแนวพระราชดำริ “จิตอาสา” ขับเคลื่อนคู่ขนานไปกับการทำงานภาครัฐ
วันอังคารที่ 13 สิงหาคม 2562
นายกรัฐมนตรีขอทุกกระทรวงน้อมนําแนวพระราชดําริ “จิตอาสา” ขับเคลื่อนคู่ขนานไปกับการทํางานภาครัฐ
นายกรัฐมนตรีขอทุกกระทรวงน้อมนําแนวพระราชดําริ “จิตอาสา” ขับเคลื่อนคู่ขนานไปกับการทํางานภาครัฐ
วันนี้ (13 สิงหาคม 2562) เวลา 13.00 น. ณ ศูนย์แถลงข่าว ตึกนารีสโมสร ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวระหว่างการแถลงผลการประชุมรัฐมนตรีในวันนี้ว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําความสําคัญถึงสถานการณ์เศรษฐกิจในปัจจุบัน โดยเน้นการกระจายรายได้ไปสู่ระดับกลางและระดับล่าง เพื่อกระตุ้นเศรษฐกิจให้เม็ดเงินถูกหมุนเวียนในระบบเศรษฐกิจได้หลายๆ รอบ
นายกรัฐมนตรีและรัฐมนตรีว่าการกระทรวงกลาโหม ยังขอให้คณะรัฐมนตรีพิจารณานําแนวทางพระราชดําริ “จิตอาสา” ของพระบาทสมเด็จพระเจ้าอยู่หัว นํามาขับเคลื่อนนโยบาย คู่ขนานไปกับการทํางานของหน่วยงานภาครัฐ เพราะการดําเนินภาครัฐบางครั้งอาจมีความล่าช้า นอกจากนี้ ยังสั่งให้กระทรวงที่เกี่ยวข้องเร่งดูตัวชี้วัดการพัฒนา กําหนดแผนงานระยะสั้น ระยะกลาง และระยะยาว ลดช่องว่างการเหลื่อมล้ําของแต่ละจังหวัด พร้อมฝากให้กระทรวงศึกษาธิการเตรียมความพร้อมบุคลากร เพื่อรองรับเทคโนโลยีที่สร้างความพลิกผัน (disruptive technology) การเปลี่ยนแปลงทางโลกตั้งแต่ระดับประถม มัธยมต่อเนื่องไปจนถึงอุดมศึกษา ซึ่งต้องบูรณาการงานร่วมกับกระทรวงการอุดมศึกษา วิทยาศาสตร์ วิจัยและนวัตกรรมให้เป็นไปในทิศทางเดียวกัน
โฆษกประจําสํานักนายกรัฐมนตรี ยังกล่าวว่า นายกรัฐมนตรีกําชับให้ทุกกระทรวงเร่งเบิกจ่ายภาครัฐ เพราะทุกกระทรวงมีความสําคัญ ช่วยกระตุ้นการลงทุนและบริโภค ซึ่งจะส่งผลต่อการเติบโตเศรษฐกิจประเทศด้วย
........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมการค้าภายใน  ยืนยันชาวนาจังหวัดพิจิตรไม่ได้ถูกกดราคาขายข้าวเปลือก
วันอังคารที่ 7 มีนาคม 2560
กรมการค้าภายใน  ยืนยันชาวนาจังหวัดพิจิตรไม่ได้ถูกกดราคาขายข้าวเปลือก
กรมการค้าภายใน กระทรวงพาณิชย์ ยืนยันชาวนาจังหวัดพิจิตรไม่ได้ถูดกดราคาขายข้าวเปลือกเหลือ 4,000 บาทต่อตันแต่อย่างใด ขณะนี้ราคายังอยู่ที่ 7,400-7,900 บาท/ตัน (ความชื้น 15%)
นางนันทวัลย์ ศกุนตนาค อธิบดีกรมการค้าภายใน เปิดเผยว่า ตามที่มีการนําเสนอข่าวว่า นายบรรจง พิจิตรวิไลเลิศ ประธานคณะกรรมการกลางกลุ่มเกษตรกรชาวนาจังหวัดพิจิตร ระบุว่าเกษตรกรในจังหวัดขายข้าวเปลือกได้เพียง 4,000 บาทต่อตัน เนื่องจากโดนนายทุนกดราคา โดยอ้างเหตุผลว่าข้าวไม่มีคุณภาพนั้น กรมการค้าภายใน กระทรวงพาณิชย์ ได้ดําเนินการตรวจสอบข้อเท็จจริง โดยได้ประสานพาณิชย์จังหวัดพิจิตรในการสอบถามข้อมูลดังกล่าว พบว่า นายบรรจง พิจิตรวิไลเลิศ ประธานคณะกรรมการกลางกลุ่มเกษตรกรชาวนาจังหวัดพิจิตร ได้ให้ข้อมูลถึงสถานการณ์ราคาข้าวในช่วงต้นเดือนกุมภาพันธ์ 2560 ว่า ผลผลิตเริ่มออกสู่ตลาดบ้างแล้ว ราคาข้าวเกี่ยวสด (ความชื้น 25%) ประมาณ 6,000 บาทต่อตัน เพียงแต่ให้ข้อสังเกตว่าถ้ากรณีมีปัญหาการระบาดของแมลงบั่วจะทําให้คุณภาพข้าวต่ํา ราคาข้าวเปลือกที่ได้รับผลกระทบอาจจะอยู่ที่ประมาณ 4,000 บาท/ตัน
อย่างไรก็ตาม จากการตรวจสอบข้อมูลพบว่า ขณะนี้ยังไม่มีผลผลิตข้าวเปลือกที่เกิดจากการระบาดของแมลงบั่วออกมาสู่ตลาดแต่อย่างใด สําหรับสถานการณ์การระบาดของแมลงบั่ว ใน 9 อําเภอ รวมพื้นที่ 205,410 ไร่ แบ่งเป็นพื้นที่ระบาดรุนแรง 146,325 ไร่ และพื้นที่ระบาดไม่รุนแรง 59,085 ไร่ ซึ่งการระบาดของแมลงบั่วจะส่งผลให้เมล็ดข้าวไม่ออกรวงหรือมีลักษณะลีบ โดยจังหวัดได้จัดให้มีการประชุมคณะกรรมการให้ความช่วยเหลือผู้ประสบภัยพิบัติจังหวัดแล้ว เพื่อประกาศพื้นที่ภัยพิบัติต่อไป
ปัจจุบันผลผลิตข้าวนาปรังในจังหวัดพิจิตรเพิ่งออกสู่ตลาดเพียงร้อยละ 10-15 ราคารับซื้อข้าวเปลือกในจังหวัดพิจิตร ความชื้น 15% ประมาณ 7,400-7,900 บาท/ตัน ความชื้น 25% ประมาณ 6,400 บาท/ตัน จึงอยากฝากให้เกษตรกรตากข้าวเปลือกให้แห้งและมีคุณภาพ เพื่อจะขายได้ราคาตามที่กําหนด
อธิบดีกรมการค้าภายใน กล่าวเพิ่มเติมว่า ทั้งนี้ กระทรวงพาณิชย์ โดยกรมการค้าภายใน       มีมาตรการช่วยเหลือเกษตรกรในช่วงที่ผลผลิตออกสู่ตลาดมาก โดยกําชับให้เจ้าหน้าที่ออกตรวจสอบเครื่องวัดความชื้นและเครื่องชั่งสินค้าเกษตรให้ถูกต้องเที่ยงอยู่เสมอ เพื่อรักษาความเป็นธรรมในการซื้อขายสินค้าเกษตรให้แก่เกษตรกร และจัดให้มีโครงการตลาดนัดข้าวเปลือกในแหล่งผลิตข้าวที่สําคัญ เพื่อเพิ่มทางเลือกให้เกษตรกรในการขายข้าวให้แก่ผู้ประกอบการในราคาที่เหมาะสม นอกจากนั้น คณะกรรมการนโยบายและบริหารจัดการข้าวของรัฐบาลได้จัดให้มีโครงการชดเชยดอกเบี้ยให้ผู้ประกอบการค้าข้าว เพื่อรับซื้อข้าวที่ออกสู่ตลาดมากเก็บไว้ ประมาณ 2 – 6 เดือน โดยผู้ประกอบการค้าข้าวจะได้รับชดเชยดอกเบี้ยในอัตราร้อยละ 3 อย่างไรก็ตาม หากเกษตรกรรายใดไม่ได้รับความเป็นธรรมในการขายข้าวเปลือก รวมทั้งพบเห็นหรือทราบเบาะแส การกระทําความผิด สามารถแจ้งข้อมูลมาได้ที่สายด่วน 1569 กรมการค้าภายใน หรือสํานักงานพาณิชย์จังหวัดทั่วประเทศ
รัฐบาลไทย-ข่าวทำเนียบรัฐบาล-กสร. เชิญชวนร่วมกิจกรรม “สถานศึกษาปลอดภัย” รับสมัครบัดนี้-31 พ.ค.61
วันพุธที่ 21 มีนาคม 2561
กสร. เชิญชวนร่วมกิจกรรม “สถานศึกษาปลอดภัย” รับสมัครบัดนี้-31 พ.ค.61
กรมสวัสดิการและคุ้มครองแรงงาน เชิญชวนสถานศึกษาทั่วประเทศเข้าร่วมกิจกรรมสถานศึกษาปลอดภัย ประจําปี 2561 มุ่งสร้างจิตสํานึกด้านความปลอดภัยและลดความเสี่ยงต่อการสูญเสีย เริ่มรับสมัครตั้งแต่บัดนี้ถึง 31 พฤษภาคม 2561
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร.จัดกิจกรรม “สถานศึกษาปลอดภัย” ประจําปี 2561 เพื่อสร้างจิตสํานึกด้านความปลอดภัย อาชีวอนามัย และสภาพแวดล้อมในการทํางานให้เกิดขึ้นภายในสถานศึกษา เป็นเครือข่ายความร่วมมือของการพัฒนาและรณรงค์ความปลอดภัยในสถานศึกษา รวมทั้งสร้างต้นแบบการดําเนินการความปลอดภัยในสถานศึกษา มุ่งลดความเสี่ยงต่อการสูญเสีย ทั้งชีวิตและทรัพย์สิน จึงขอเชิญชวนสถานศึกษาทั่วประเทศตั้งแต่ระดับอนุบาลจนถึงอุดมศึกษา รวมถึงการศึกษานอกโรงเรียนเข้าร่วมโครงการดังกล่าว โดยสถานศึกษาที่มีคะแนนประเมินตั้งแต่ 90 เปอร์เซ็นต์ขึ้นไป จะได้รับรางวัลดีเด่น ซึ่งสถานศึกษาที่ได้รับเป็นปีแรกจะได้รับโล่รางวัล ปีที่ 2-4 ติดต่อกันได้รับประกาศนียบัตรเกียรติยศ และโล่รางวัลดีเด่นเมื่อได้รับรางวัลเป็นปีที่ 5 ติดต่อกัน สําหรับสถานศึกษาที่มีคะแนนตั้งแต่ 80 แต่ไม่ถึง 90 เปอร์เซ็นต์ จะได้รับประกาศนียบัตรชมเชย
อธิบดีกสร. กล่าวต่อไปว่า สถานศึกษาที่เข้าร่วมกิจกรรมต้องดําเนินการตามหลักเกณฑ์และจัดทําเอกสารรายละเอียดตามหัวข้อที่กําหนด โดยต้องเป็นผลงานตั้งแต่เดือนมกราคม – ธันวาคม 2560 และเป็นผลงานจริงที่ได้ดําเนินการด้านความปลอดภัยอย่างเป็นรูปธรรม สามารถดาวน์โหลดใบสมัครได้ที่ www.oshthai.org และส่งใบสมัคร แบบเสนอชื่อพร้อมเอกสารรายละเอียดได้ที่สํานักงานสวัสดิการและคุ้มครองแรงงานกรุงเทพมหานครพื้นที่ทุกพื้นที่ หรือสํานักงานสวัสดิการและคุ้มครองแรงงานจังหวัดทุกจังหวัดในเขตที่ตั้งของสถานศึกษาของท่าน โดยสามารถสมัครเข้าร่วมกิจกรรมได้ตั้งแต่บัดนี้ถึง 31 พฤษภาคม 2561
รัฐบาลไทย-ข่าวทำเนียบรัฐบาล-ครม.อนุมัติแต่งตั้งผู้บริหารระดับสูง ศธ.
วันจันทร์ที่ 4 กันยายน 2560
ครม.อนุมัติแต่งตั้งผู้บริหารระดับสูง ศธ.
ผลการประชุมคณะรัฐมนตรี เมื่อวันอังคารที่ 29 สิงหาคม 2560 ในส่วนที่เกี่ยวข้องกับกระทรวงศึกษาธิการ คือ มีมติอนุมัติตามที่กระทรวงศึกษาธิการเสนอแต่งตั้งโยกย้ายข้าราชการพลเรือนสามัญ สังกัดกระทรวงศึกษาธิการ ให้ดํารงตําแหน่งประเภทบริหารระดับสูง (ระดับ 11)
เพื่อเป็นการสับเปลี่ยนหมุนเวียนงานจํานวน 2 ราย และแต่งตั้งให้ดํารงตําแหน่งสูงขึ้น จํานวน 1 ราย รวมทั้งสิ้น 3 ราย และผู้ตรวจราชการกระทรวงศึกษาธิการ (ระดับ 10) จํานวน 1 ราย ดังนี้
ย้ายนายชัยพฤกษ์ เสรีรักษ์ปลัดกระทรวงศึกษาธิการ ให้ดํารงตําแหน่งเลขาธิการสภาการศึกษา
ย้ายนายการุณ สกุลประดิษฐ์เลขาธิการคณะกรรมการการศึกษาขั้นพื้นฐาน ให้ดํารงตําแหน่งปลัดกระทรวงศึกษาธิการ
แต่งตั้งนายบุญรักษ์ ยอดเพชรรองเลขาธิการคณะกรรมการการศึกษาขั้นพื้นฐาน ให้ดํารงตําแหน่งเลขาธิการคณะกรรมการการศึกษาขั้นพื้นฐาน
นอกจากนี้ ได้อนุมัติแต่งตั้งนางสาวดุริยา อมตวิวัฒน์ศึกษาธิการภาค สํานักงานศึกษาธิการภาค 13 ให้ดํารงตําแหน่ง ผู้ตรวจราชการกระทรวง สํานักงานปลัดกระทรวงศึกษาธิการเพื่อทดแทนตําแหน่งที่ว่าง
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
นวรัตน์ รามสูต, บัลลังก์ โรหิตเสถียร
สรุป/รายงาน
รัฐบาลไทย-ข่าวทำเนียบรัฐบาล-โรงงานยาสูบ คว้ารางวัล "ความดีตอบแทนคุณแผ่นดิน" ประจำปี 2560
วันศุกร์ที่ 29 กันยายน 2560
โรงงานยาสูบ คว้ารางวัล "ความดีตอบแทนคุณแผ่นดิน" ประจําปี 2560
ผู้อํานวยการยาสูบรับประกาศเกียรติคุณรางวัล "ความดีตอบแทนคุณแผ่นดิน" ประจําปี 2560 (BEST PRACTICE AWARDS 2017) จากพลเอก สุรยุทธ์ จุลานนท์ องคมนตรี ณ ห้องประชุมชัยพฤกษ์ หอประชุมกองทัพอากาศ
เมื่อวันศุกร์ที่ 29 กันยายน 2560 นางสาวดาวน้อย สุทธินิภาพันธ์ ผู้อํานวยการยาสูบ พร้อมด้วยนายพีรธร เสนีย์วงศ์ พนักงานกองวิจัยและพัฒนาผลิตภัณฑ์ ฝ่ายวิจัยและพัฒนา ได้เข้ารับประกาศเกียรติคุณรางวัล "ความดีตอบแทนคุณแผ่นดิน" ประจําปี 2560 (BEST PRACTICE AWARDS 2017) จากพลเอก สุรยุทธ์ จุลานนท์ องคมนตรี ณ ห้องประชุมชัยพฤกษ์ หอประชุมกองทัพอากาศ
รางวัลความดีตอบแทนคุณแผ่นดิน เป็นรางวัลที่มอบให้กับบุคคล องค์กรที่มีวิธีการปฏิบัติที่เป็นเลิศ และเป็นแบบอย่างที่ดีต่อสังคมสืบไป โดยโรงงานยาสูบ กระทรวงการคลัง ได้รับประกาศเกียรติคุณรางวัลความดีตอบแทนคุณแผ่นดิน ประจําปี 2560 ในสาขาส่งเสริมบุคลากรด้านการจัดการทรัพยากรอย่างยั่งยืน และนายพีรธร เสนีย์วงศ์ ได้รับเกียรติบัตรในฐานะบุคลากรด้านการจัดการทรัพยากรอย่างยั่งยืน โดยเป็นผู้ริเริ่มโครงการร้านศูนย์บาท เพื่อบริหารจัดการขยะและสร้างมูลค่าจากขยะอย่างยั่งยืนให้กับชุมชนและสร้างเครือข่ายไปทั่วประเทศ
นอกจากนี้โรงงานยาสูบยังได้นําโครงการร้านศูนย์บาทมาร่วมจัดบูธนิทรรศการต่อยอดการทําความดี ตามศาสตร์พระราชาสู่การพัฒนาที่ยั่งยืนตามแนวพระราชดําริของพระบาทสมเด็จพระปรมินทรมหาภูมิพลอดุลยเดช รัชกาลที่ 9 ด้วย
รัฐบาลไทย-ข่าวทำเนียบรัฐบาล-กระทรวงยุติธรรม จัดเวทีแลกเปลี่ยนประสบการณ์เพื่อหาแนวทางแก้ไขปัญหาในพื้นที่จังหวัด
วันจันทร์ที่ 21 พฤษภาคม 2561
กระทรวงยุติธรรม จัดเวทีแลกเปลี่ยนประสบการณ์เพื่อหาแนวทางแก้ไขปัญหาในพื้นที่จังหวัด
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดโครงการอบรมวิเคราะห์และแก้ไขปัญหาในพื้นที่จังหวัด เพื่อขับเคลื่อนการพัฒนาประเทศตามโครงการ "ไทยนิยม ยั่งยืน"
ในวันจันทร์ที่ ๒๑ พฤษภาคม ๒๕๖๑ เวลา ๐๙.๐๐ น.
ณ ห้องจูปิเตอร์ ๔ - ๕ อาคารอิมแพค ชาเลนเจอร์ เมืองทองธานี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานเปิดโครงการอบรมวิเคราะห์และแก้ไขปัญหาในพื้นที่จังหวัด
เพื่อขับเคลื่อนการพัฒนาประเทศตามโครงการ "ไทยนิยม ยั่งยืน"
เพื่อแลกเปลี่ยนประสบการณ์ องค์ความรู้ ในการปฏิบัติงานร่วมกันระหว่างเจ้าหน้าที่
หน่วยงานราชการ กับตัวแทนจากภาคประชาชน และการพัฒนาศักยภาพ
ในการวิเคราะห์สภาพปัญหา สามารถกําหนดแนวทางแก้ไขปัญหาในพื้นที่จังหวัด
รวมทั้งเพื่อรับทราบเกี่ยวกับกลไกการขับเคลื่อนการทํางานโครงการไทยนิยม ยั่งยืน
ของกระทรวงยุติธรรม ซึ่งจัดขึ้นโดย ส่วนนโยบายและยุทธศาสตร์ยุติธรรมชุมชน
และยุติธรรมจังหวัด สํานักงานกิจการยุติธรรม กระทรวงยุติธรรม
การจัดโครงการครั้งนี้มีผู้เข้าร่วมประกอบด้วย ยุติธรรมจังหวัด
เจ้าหน้าที่จังหวัดนําร่อง ๑๙ จังหวัด จังหวัดในระบบเดิม ๑๙ จังหวัด
รวมทั้ง ผู้แทนศูนย์ไกล่เกลี่ยของกรมคุ้มครองสิทธิและเสรีภาพ ๕๐ เขตในกรุงเทพมหานคร
ผู้แทนจากศูนย์บริการร่วมกระทรวงยุติธรรม และผู้แทนจากสํานักงานกิจการยุติธรรม
ทั้งนี้ ปลัดกระทรวงยุติธรรม ได้บรรยายพิเศษในหัวข้อ กลไกการขับเคลื่อนนโยบาย
"ไทยนิยม ยั่งยืน" ของกระทรวงยุติธรรม ใจความตอนหนึ่งว่า
กระทรวงยุติธรรม มุ่งเน้นให้ประชาชนรู้สิทธิรู้หน้าที่และรู้กฎหมาย
เพื่อลดการเกิดปัญหาประชาชนตกเป็นเหยื่อในกรณีต่างๆ
ทั้งนี้ ในแต่ละพื้นที่มีปัญหาแตกต่างกัน สํานักงานยุติธรรมจังหวัดแต่ละจังหวัด
จึงต้องร่วมมือกับศูนย์ยุติธรรมชุมชนอย่างเข้มแข็ง
เพื่อเข้าไปช่วยเหลือ แก้ปัญหาให้ประชาชนเชิงรุก และให้ความรู้ด้านกฎหมายแก่ประชาชน
โดยให้สอดคล้องกับการดําเนินชีวิตและสภาพปัญหาในพื้นที่นั้นๆ
พร้อมทั้ง พัฒนาระบบงานการช่วยเหลือประชาชนด้านงานยุติธรรมให้เข้าถึงได้ง่าย
สะดวกและรวดเร็วมากยิ่งขึ้น โดยเร็วๆนี้ กระทรวงยุติธรรม
จะให้บริการสายด่วนยุติธรรม ๑๑๑๑ กด ๗๗ ตลอด ๒๔ ชั่วโมง